Kúpna zmluva

o prevode vlastníctva k nehnuteľnosti

uzavretá podľa ust. §§ 588 a nasl. zák. č. 40/1964 Zb. Občianskeho zákonníka v plat. znení

medzi týmito zmluvnými stranami:

**I.**

**P r e d á v a j ú c i:** **Obec Vaďovce**

916 13 Kostolné

zastúpený Alžbetou Tukovou, starostkou obce,

IČO: 312126

/ďalej len "predávajúci"/

**K u p u j ú c i: Mudraninec Samuel**, rod. Mudraninec , nar.

bytom , občan SR

/ďalej len "kupujúci"/

**II.**

**1.** Predávajúci, Obec Vaďovce je výlučnym vlastníkom nehnuteľnosti - stavby, zapísanej v  časti

A: Majetková podstata, v liste vlastníctva č. 861, v k. ú. Vaďovce, obec Vaďovce, ako :

**stodola súp. č. 335**, na C-KN parc. č. 215 o výmere 148 m2, zast. plochy. a nádvoria , spoluvlast-

nícky podiel – 1/1

Právny vzťah k parcele č. 215 na ktorej leží stavba súp. č. 335 nie je evidovaný na liste vlastníctva – pozemok nie je vlastnícky vyporiadaný.

**2.** Stodola bola postavená v r. 1929, z nepálených hlinených tehál  (hrúbka múrov 40 cm), uložených na kamennom základe prechádzajúcom do kamenného múru dosahujúceho  výšku 60 cm nad úrovňou terénu – všetko bez spojenia cementovou maltou. Stodola má sedlovú strechu, pokrytú rozpadávajúcou sa pálenou škridlou, krov ( strešné laty, krokvy i pomúrnice) je miestami prehnitý a celý napadnutý črvotočom. Hlinené múry stavby sú zo severnej a západnej strany vplyvom poveternostných podmienok vydrolené miestami až do hĺbky 20 cm. Stavba nemá bránu- iba stavebný otvor pre bránu. Zastavaná plocha stodoly činí 148 m2 .

**III.**

**1.** Predávajúci touto zmluvou predáva zo svojho majetku nehnuteľnosť špecifikovanú v  Čl. II.  tejto zmluvy a to menovite : **stodola súp. č. 335**, na C-KN parc. č. 215 o výmere 148 m2, zast. plochy. a nádvoria , spoluvlastnícky podiel – 1/1, zapísanú v častiA: Majetková podstata, v liste vlastníctva č. 861, v k. ú. Vaďovce, obec Vaďovce, kupujúcemu do jeho výlučného osobného vlastníctva.

**2.** Predaj stodoly súp. č. 335, v k.ú. Vaďovce z majetku Obce Vaďovce do osobného vlastníctva kupujúceho schválilo Obecné zastupiteľstvo obce Vaďovce na svojom riadnom zasadnutí dňa 12.2.2015, uznesením č. 9/2015, ktorým zároveň ( s prihliadnutím na havarijný stavebnotechnický

**-2-**

stav tejto stavby, ktorý neumožňuje jej užívanie bez predchádzajúcej rozsiahlej rekonštrukcie), stanovilo kúpnu cenu stavby vo výške 100,00 EUR, slovom jednosto eur .

**3.**  Kupujúci, touto zmluvou kupuje od predávajúceho, nehnuteľnosť - stodolu súp. č. 335 špecifikovanú v Čl. II. tejto zmluvy do svojho osobného vlastníctva .

**IV.**

**1.** Hodnota - cena touto zmluvou prevádzanej nehnuteľnosti vo výške 100,00 EUR, slovom jednosto eur, bola určená Uznesením obecného zastupiteľstva Vaďovce č. . 7/ 2015, zo dňa 12.2.2015, ako zmluvná kúpna cena.

**2** . Kúpnu cenu vyplatil kupujúci predávajúcemu v celej výške pri podpísaní tejto kúpnej zmluvy a to v hotovosti do pokladne Obecného úradu Vaďovce. Túto skutočnosť predávajúci i kupujúci potvrdzujú podpísaním tejto zmluvy.

**3** Predávajúci a kupujúci sa dohodli, že všetky náklady spojené s prevodom vlastníctva podľa tejto zmluvy uhradí kupujúci .

**V.**

**1.** Kupujúci vyhlasuje, že stav kupovanej nehnuteľnosti mu je z jej obhliadky na mieste samom známy a v takomto stave nehnuteľnosť od predávajúceho preberá a touto zmluvou kupuje.

**2.** Predávajúci vyhlasuje, že mu nie sú známe žiadne vady prevádzanej nehnuteľností, na ktoré by mal kupujúceho upozorniť a neviaznu na nich žiadne dlhy, vecné bremená ani iné právne povinnosti.

**VI.**

**1.** Vlastnícke práva k  nehnuteľnosti nadobudne kupujúci dňom povolenia vkladu vlastníckeho práva do katastra nehnuteľností, Odborom katastra Okresného úradu v Novom Meste nad Váhom

**2.** Účastníci kúpnej zmluvy výslovne vyhlasujú**,** že s prihliadnutím na ust. § 47 Občianskeho zákonníka, sú v tomto prípade svojimi zmluvnými prejavmi viazaní až do rozhodnutia Okresného úradu, Odboru katastra v Novom Meste nad Váhom**,** o povolení vkladu vlastníckeho práva do katastra nehnuteľností.

**VII.**

Na základe tejto zmluvy môže Odbor katastra Okresného úradu v Novom Meste nad Váhom

povoliť vklad vlastníctva do katastra nehnuteľností v prospech kupujúceho. Účastníci zmluvy s týmto vkladom súhlasia.

**IX.**

**1.** Táto kúpna zmluva je vyhotovená v 4 vyhotoveniach, z ktorých každé má platnosť originálu. Dve vyhotovenia sú určené pre Okresný úrad, Katastrálny odbor, Nové Mesto nad Váhom a po jednom vyhotovení obdrží každý účastník zmluvy.

**2.** Účastníci zmluvy zhodne vyhlasujú, že sú oprávnení s predmetom zmluvy voľne nakladať, ich zmluvné prejavy sú dostatočne zrozumiteľné a určité, ich zmluvná voľnosť nie je obmedzená a právny úkon je urobený v predpísanej forme.

-3-

3. Zmluva nadobúda platnosť okamihom jej podpísania všetkými účastníkmi zmluvy. Ostatné právne vzťahy touto zmluvou výslovne neupravené sa riadia príslušnými ustanoveniami Občianskeho zákonníka, v  znení platnom v čase jej podpísania účastníkmi zmluvy.

4. Akékoľvek zmeny a doplnky  tejto zmluvy je možné vykonať výlučne formou písomných dodatkov k nej, podpísaných všetkými účastníkmi zmluvy.

5. Účastníci kúpnej zmluvy vyhlasujú, že si túto zmluvu pred jej podpísaním prečítali, že bola uzavretá po vzájomnej dohode podľa ich práva a  slobodnej vôle, určite, vážne a zrozumi-teľne, nie však v  tiesni ani za nápadne nevýhodných podmienok, čo potvrdzujú vlastnoručnými podpismi.

Vo Vaďovciach dňa 16.02.2015 .

Predávajúci: ..................................................

za: Alžbeta Tuková

starostka obce Vaďovce

Kupujúci: ..................................................

Samuel Mudraninec